એવે ટાણે મંદિરની પરસાળમાં ભુદેવો ભેળા થઇને લીલાગર ઘૂંટી રહ્યા છે. ત્રાંબાના દમડા-દોકડા નાખીને કેફમાં ઉમેરો કરી રહ્યા છે. શિવશંકર ને કરૃણાશંકર દુર્ગાશંકરને જટાશંકર મૂળશંકરને મણિશંકરના વિશાળ ભાલમાથે ત્રિપુંડ તણાયેલા છે. ત્રાંબાવરણા ઉઘાડા ડીલ માથે જનોઇના ત્રાગડા યમુનાના પ્રવાહમાથે ગંગાજળના લીસોટા જેવા તરી આવતા દેખાઇ રહ્યા છે. હાથ હાથની શિખાઓ ગરેડી જેવા કાંધ માથે ગૂજલી રહી છે. બુદ્ધિના અને ભુજના બળિયા બ્રાહ્મણો લીલાગર (ભાગ)નો કેફ કરવા આતુર થઇ રહ્યા છે. અધરાતના આભમાંથી સુધા નીતરે એમ ત્રબક … ત્રબક… ભાગ. કટોરામાં ગળાવવામાંડી એક પછી એક કટોરામાં ભૂદેવોના પેટમાં ઉતરવા લાગ્યા. એક બે અને ત્રીજે કટોરે તો ભુદેવોને ભોમકા ધણેણતી દેખાવા માંડી.